**ОПАЗВАНЕ НА ЗДРАВЕТО И ФУНКЦИОНИРАНЕ НА ОСНОВНИТЕ УЧИЛИЩА В ПЕРИОДА ДО КРАЯ НА УЧЕБНАТА 2019/2020 Г.**

(извлечение - обща информация за родителите)

Настоящият документ се отнася до основните условия на работа на основните училища във връзка с присъствието на ученици от 1-ва степен и 9 клас в училището.

Движението на учениците в основното училище се управлява от следните принципи:

**Пътят към и от училище**

По пътя към и от училище важат за учениците общите правила за поведение, определени от кризисните мерки, особено:

* Покриване на устата и носа със защитни предпазни средства (наричани по-долу "маска").
* Спазване на дистанция от 2 метра в съответствие с кризисните или извънредните мерки (т.е. не е задължително за придружаващите ученика и за членовете на общо домакинство).

**Пристигане към училището и движение пред училището**

Пред училището да се спазва дистанция от 2 метра в съответствие с кризисните или извънредните мерки (т.е. не е задължително за придружаващите ученика и за членовете на общо домакинство).

* За всички лица, намиращите се пред училището, важи задължението за покриване на устата и носа.
* Упълномощен педагогически работник взема учениците пред училището , като организира учениците в група и ги прибира.

**Влизане в училищната сграда или училищното заведение**

* Влизането в училищната сграда е разрешено само на ученици, не на придружаващи лица.
* Всички ученици и служители на училището носят маски в общите помещения.
* Всеки ученик ще има на ден поне 2 маски и торбичка за съхранение на маската.
* Училището има право да определи пространствата, в които учениците могат да се движат.
* Ученикът е длъжен да спазва предвидените правила за хигиена; повторното неспазване на правилата, след доказано предупреждение на законния представител на ученика, е причина да не се допуска ученикът в училище, евентуално за изключване на ученика от групата или подготовката.

**В сградата на училището**

* Преместването на групи ученици, движението в коридорите, посещенията на тоалетните или общите помещения ще бъдат организирани по такъв начин, че да се сведат до минимум контактите между групи и лица, включително служителите на училището.
* При движение се препоръчва да се спазва дистанция от 2 метра, когато е възможно (не по-малко 1,5 метра).
* Ако е възможно, се препоръчва да се прекарва междучасието на открито. Преди да напуснат класна стая, всички ученици си слагат маски за цялото време извън класната стая.
* Почистването, дезинфекцията и други хигиенни мерки ще се извършват от училището в съответствие с определените правила.

**В класната стая**

* Веднага след смяна на обувките или евентуално след влизане в класната стая всеки трябва да използва дезинфектант за ръце. Също така се препоръчва предварително измиване на ръцете (старателно за 20 до 30 секунди с вода и течен сапун).
* Съставът на групите от ученици се определя предварително и е постоянен.
* Максималният брой ученици в група ученици е 15 при условие, че е необходимо да се следва принципа от един ученик на чин в класната стая.
* По време на престоя си в класната стая нито учениците, нито педагогическият персонал не трябва да носят маска, ако се спазва дистанция от 2 метра (не по-малко 1,5 метра). Ако има по-близък контакт (напр. по време на групова работа), маските трябва да се носят и в класната стая.
* При сваляне на маската, всеки ученик я съхранява в торбичка.
* Учениците дезинфекцират или мият ръцете си в класната стая след всеки образователен блок.
* Училището води записи за посещението на учениците в училище.

**При подозрение за възможни симптоми на COVID-19**

* В училище не трябва да влиза никой със симптоми на инфекция на дихателните пътища, която би могла да съответства на известните симптоми на COVID-19 (повишена телесна температура, кашлица, задух, внезапна загуба на вкус и обоняние, друг симптом на остра инфекция на дихателните пътища).
* Ако ученикът има някой от възможните симптоми на COVID-19, той ще бъде настанен в отделна стая и законните представители на ученика ще бъдат извикани с цел незабавно прибиране на ученика.

**Министерството на здравеопазването е определило следните рискови фактори:**

1. Възраст над 65 години със свързани хронични заболявания.

2. Хронична белодробна болест (включва и умерена, и тежка бронхиална астма) с продължително системно фармакологично лечение.

3. Заболявания на сърцето и/или големите съдове с продължително системно фармакологично лечение, например хипертония.

* 1. 4. Нарушение на имунната система, напр.
  2. а) при имуносупресивно лечение (стероиди, ХИВ и др.)
  3. б) при противораково лечение,
  4. в) след трансплантация на твърди органи и/или костен мозък,
  5. 5. Тежко затлъстяване (ИТМ над 40 кг/м2).
  6. 6. Фармакологично лекуван захарен диабет.
  7. 7. Хронично бъбречно заболяване, изискващо временна или постоянна подкрепа/подмяна на функцията на бъбреците (диализа).
  8. 8. Чернодробно заболяване *(първично или вторично).*

**Какво да направите, ако ученикът принадлежи към рискова група**

* Препоръчва се законните представители да обмислят рисковите фактори, ако ученикът принадлежи към рискова група, и съобразно с това да вземат решение за участието на ученика в образователни дейности.
* При първото влизане в училище законният представител на ученика представя следните декларации, които могат да бъдат подписани преди влизане в училището:

1. писмено запознаване с определението на рисковите групи, определени от Министерството на здравеопазването и
2. писмена клетвена декларация за отсъствие на симптоми на вирусно инфекциозно заболяване (напр. температура, кашлица, задух, внезапна загуба на вкус и обоняние и т.н.)

* Ако законният представител не подпише тези документи, на ученика няма да бъде позволено лично да посещава училището.
* Законният представител е длъжен да изрази интерес към посещение на училище; в случай на ученици от 1-ва степен до 18. 5. 2020 г .; в случай на ученици от 9 клас до 7. 5. 2020 г.

**Групи ученици от 1-ва степен**

* Основните училища осигуряват образователни дейности съгласно извънредна мярка на Министерството на здравеопазването за ученици от 1 до 5 клас на основното училище.
* Максималният брой ученици в група е 15. Условията трябва винаги да бъдат изпълнени: един ученик на чин с разстояние между чиновете.
* Съставът на групите е постоянен през цялото време от повторно даване на възможност на учениците да присъстват в училище до 30. 6. 2020 г. Директорът на училището взема решение за разпределението на учениците в групи. Ученикът не може да бъде включен в училищна група по-късно от 25. 5. 2020 г.
* Сутрешна занималня не се предоставя.
* Училището води записи за посещението на учениците в групи. Ако ученикът отсъства повече от 3 дни, училището изисква информация от законния представител за причините на отсъствието и дали ученикът ще продължи да посещава групата. Отсъствието не е включено в отсъствието, посочено в свидетелството на ученика.
* Не е възможно обучение по физическо възпитание в обичайната му форма, включително плуване.
* Началото и края на образователните дейности през деня се определят от директора на училището.

**Особености за учениците, подготвящи се за приемните изпити в средните училища в периода от 11. 5. 2020 г.**

* В съответствие с постановление на правителството № 491 от 30 април 2020 г. от 11. 5. е разрешено личното присъствие на ученици от 9 клас с цел подготовка за приемните изпити.
* Образователните дейности се извършват за групи от ученици, които могат да се създават само от ученици от 9 клас. Ако е възможно, препоръчително е да се създадат групи от ученици от един клас.
* Максималният брой ученици в група е 15. Условията трябва винаги да бъдат изпълнени: един ученик на чин с разстояние между чиновете.
* Съставът на групите е постоянен през цялото време. Директорът на училището взема решение за разпределението на учениците в групи. Ученикът не може да бъде включен в училищна група по-късно от 11. 5. 2020 г.
* Допустимо е да се редуват повече от един учител в една група ученици, ако това е необходимо във връзка с подготовката за приемните изпити.
* Съдържанието е основно учебен материал от предметите на приемния изпит, като целта е подготовката за приемния изпит. Времевият диапазон и организацията се определят от директора на училището.

Източник: Министерството на образованието, младежта и спорта, Прага, 30. 4. 2020 г., Опазване на здравето и функциониране на основни училища в периода до края на учебната 2019/2020 г.

<https://1.im.cz/onas/msmt/ochrana_zdravi_zs.pdf>